

**ประกาศองค์การบริหารส่วนตำบลหันนางาม**

**อำเภอศรีบุญเรือง จังหวัดหนองบัวลำภู**

**เรื่อง สอบราคาจ้างโครงการก่อสร้างบ้านพักอาศัย** **คสล. ชั้นเดียว (บริเวณพื้นที่ อบต.หันนางาม)**

..................................................................

      ด้วย องค์การบริหารส่วนตำบลหันนางาม มีความประสงค์จะสอบราคาจ้างโครงการก่อสร้างบ้านพักอาศัย คสล. ชั้นเดียว (บริเวณพื้นที่ อบต.หันนางาม) ขนาดกว้าง ๘.๐๐ เมตร ความยาว ๑๐.๐๐ เมตร ตามแบบแปลน อบต.หันนางาม กำหนด

**ราคากลางในการสอบราคาครั้งนี้ ๒๙๐,๐๐๐ บาท (สองแสนเก้าหมื่นบาทถ้วน)**

ผู้มีสิทธิเสนอราคาจะต้องมีคุณสมบัติ ดังนี้

๑ ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อทิ้งงานทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล

๒. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ และความคุ้มกันเช่นว่านั้น

๓. ผู้เสนอราคาจะต้องเป็นนิติบุคคลหรือบุคคลธรรมดามีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า **ครึ่งหนึ่งของงานสอบราคาจ้าง** และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

      กำหนดยื่นซองสอบราคาระหว่างวันที่ ๖ - ๒๐ มิถุนายน ๒๕๕๕ ระหว่างเวลา ๐๘.๓๐ น. ถึง เวลา ๑๖.๓๐ น. ณ ส่วนการคลัง องค์การบริหารส่วนตำบลหันนางาม และกำหนดยื่นซองเสนอราคาในวันที่ ๒๑ มิถุนายน ๒๕๕๕ ณ. ศูนย์รวมข้อมูลข่าวสารการจัดซื้อจัดจ้างที่ว่าการอำเภอศรีบุญเรือง ตั้งแต่เวลา ๑๐.๐๐ น. ถึงเวลา ๑๒.๐๐ น. (ที่ว่าการอำเภอศรีบุญเรือง ชั้น ๒)  
     กำหนดเปิดซองใบเสนอราคาในวันที่ ๒๒ เดือน มิถุนายน พ.ศ.๒๕๕๕ ณ ศูนย์รวมข้อมูลข่าวสารการจัดซื้อจัดจ้างที่ว่าการอำเภอศรีบุญเรือง ตั้งแต่เวลา ๑๐.๐๐ น. เป็นต้นไป  
      ผู้สนใจติดต่อขอรับ/ซื้อเอกสารสอบราคาในราคาชุดละ ๑,๕๐๐ บาท (หนึ่งพันห้าร้อยบาทถ้วน) ได้ที่ ส่วนการคลัง องค์การบริหารส่วนตำบลหันนางาม ระหว่าง วันที่ ๖ - ๒๐ มิถุนายน ๒๕๕๕ ระหว่าง เวลา ๐๘.๓๐ น. ถึง เวลา ๑๖.๓๐ น. หรือสอบถามทางโทรศัพท์ หมายเลข ๐ – ๔๒๓๕ – ๓๓๙๙ ในวันและเวลาราชการ หรือ ทางเว็บไซด์ [www.hanna-ngam.go.th](http://www.hanna-ngam.go.th)

ประกาศ ณ วันที่ ๖ เดือน มิถุนายน พ.ศ.๒๕๕๕

(นายกฤษฎาพร ศรีเมือง)

นายกองค์การบริหารส่วนตำบลหันนางาม